
Nr.138470 din 16.07.2026
 ANUNȚ
                     
[bookmark: _Hlk191023923][bookmark: _Hlk234573628] În temeiul prevederilor  art. 31 din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare și Hotărârii Guvernului nr.1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, Direcţia Generală de Asistenţă Socială şi Protecţia Copilului a Judeţului Suceava, cu sediul în municipiul Suceava, Bulevardul George Enescu, nr.16, organizează examen de promovare într-o funcţie pentru care este prevăzut un nivel de studii superior, a unui salariat din cadrul Complexului de servicii  multifuncţionale  pentru copii și adulți aflați în dificultate Fălticeni - Apartament pentru copilul cu dizabilități "Olimpia", în baza referatului de evaluare întocmit de șeful ierarhic superior, de pe postul de educator principal (PL)  pe postul de educator (S), ca urmare a obţinerii, în timpul executării contractului individual de muncă, a unei diplome de nivel superior eliberate de o instituţie de învăţământ superior acreditată.

Data, ora şi locul organizării probei scrise: 30.07.2026, ora 09.00 la sediul instituţiei din Bulevardul George Enescu, nr.16, Municipiul Suceava;

Modalitatea de desfăşurare a examenului de promovare a personalului contractual într-o funcţie pentru care este prevăzut un nivel de studii superior:
Examenul de promovare a personalului contractual într-o funcţie pentru care este prevăzut un nivel de studii superior constă în următoarele etape:
	-selecția dosarelor de înscriere; 
	-proba scrisă, respectiv redactarea unei lucrări prin care se testează cunoştinţele candidaților.
	În vederea participării la examenul de promovare într-o funcţie pentru care este prevăzut un nivel de studii superior, candidaţii depun dosarul de examen care conţine în mod obligatoriu:
  a) cerere de înscriere;
    b) copia diplomei de licenţă, respectiv a diplomei de absolvire, după caz, de adeverinţa care atestă absolvirea studiilor;
    c) copii ale rapoartelor de evaluare a performanţelor profesionale din ultimii 3 ani în care s-a aflat în activitate.
    
  	  Dosarele de înscriere la  examenul de promovare a personalului contractual într-o funcţie pentru care este prevăzut un nivel de studii superior se depun la secretarul comisiei de examen în termen de 5 zile lucrătoare de la data afișării anunțului privind organizarea examenului de promovare, respectiv până pe data de 22.07.2026, ora 16.00;
     În termen de două zile lucrătoare de la data expirării termenului de depunere a dosarelor, comisia de examen are obligaţia de a selecta dosarele de examen pe baza îndeplinirii condiţiilor de participare şi de a consemna în borderoul individual rezultatul selecţiei.
Bibliografia/tematica pentru susţinerea examenului de promovare:

1. Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare (Monitorul Oficial Partea I nr. 555/2019); 
       Tematică: art.430, 432 - 434, 437 - 441, 443 - 449, 458 şi art.551. 
2. Ordinul nr.25/2019 privind aprobarea standardelor minime de calitate pentru serviciile sociale de tip rezidenţial destinate copiilor din sistemul de protecţie specială, cu modificările și completările ulterioare;
     Tematică: Anexa Nr. 1:Secţiunea I/ Standarde minime de calitate pentru serviciile sociale cu cazare, organizate ca centre rezidenţiale pentru copilul separat temporar sau definitiv de părinţii săi: MODULUL I ACCESAREA SERVICIULUI.
3.Legea nr.292/2011- Legea asistenţei sociale*) cu modificările și completările ulterioare (Monitorul Oficial Nr. 905/2011);
        Tematică: Cap. II Sistemul de beneficii de asistenţă socială, Cap. III Sistemul de servicii sociale;
  
          Rezultatele finale se afişează la sediul instituţiei şi pe pagina de internet, la secţiunea special creată în acest scop, în termen de o zi lucrătoare de la data afişării rezultatelor soluţionării contestaţiilor pentru ultima probă, prin specificarea menţiunii "admis" sau "respins".
          Informaţii suplimentare se pot obţine de la:
         - Compartimentul resurse umane, telefon 0230-520172 (interior 115), persoana de contact:      Ionela Marianciuc, consilier, grad profesional superior la Compartimentul  resurse umane;
        - avizierul și pagina de internet a instituţiei:www.dgaspcsv.ro la secțiunea Anunțuri.

